# RASEINIŲ RAJONO SAVIVALDYBĖS TARYBA

# SPRENDIMAS

**dėl INŽINERINĖS INFRASTRUKTŪROS VYSTYMO PLANO RASEINIŲ R. SAV., ARIOGALOS SEN., MOLUPIŲ K. IR ŠLAPUČIŲ K. VĖJO ELEKTRINIŲ STATYBAI RENGIMO IR PLANAVIMO TIKSLŲ**

2025 m. d. Nr.

Raseiniai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos teritorijų planavimo įstatymo 3 straipsnio 2 dalimi, 5 straipsnio 4 dalies 5 punktu, 6 straipsnio 3 dalimi, 20 straipsnio 4 dalimi, 21 straipsnio 1 dalies 2 punktu bei 2 dalies 2 punktu, 30 straipsnio 2 dalimi, Lietuvos Respublikos atsinaujinančių išteklių energetikos įstatymo 202 straipsnio 12 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr.1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr.1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“, 16.2. punktu, Raseinių rajono savivaldybės teritorijos bendrojo plano, patvirtinto Raseinių rajono savivaldybės tarybos 2015 m. vasario 23 d. sprendimu Nr.TS-48 „Dėl Raseinių rajono savivaldybės teritorijos bendrojo plano patvirtinimo“, sprendiniais ir atsižvelgdama į UAB „Įdarbintas vėjas“ prašymą, Raseinių rajono savivaldybės taryba nusprendžia:

1. Leisti rengti ir finansuoti UAB „Įdarbintas vėjas“ vietovės lygmens specialiojo teritorijų planavimo dokumentą - inžinerinės infrastruktūros vystymo planą, numatant vėjo elektrinių statybą Raseinių r. sav., Ariogalos sen., Molupių k. ir Šlapučių k.

2. Nustatyti planavimo tikslus ir uždavinius:

2.1. nustatyti inžinerinės infrastruktūros plėtros prioritetines kryptis, modernizuoti inžinerinės infrastruktūros tinklą, užtikrinti inžinerinės infrastruktūros plėtrą planuojamoje teritorijoje, numatyti energijos išteklių ir energijos prieinamumą ir pakankamumą vartotojams;

2.2. patvirtinti numatytas vėjo elektrinėms tinkamas vietas Raseinių r. sav., Ariogalos sen., Molupių k. ir Šlapučių k., įvertinant šių teritorijų naudojimo, tvarkymo, apsaugos aspektus, kitus reikalavimus;

2.3. nustatyti žemės naudojimo paskirtį ir reglamentus, atsižvelgiant į visuomenės poreikius, planuojamos teritorijos kraštovaizdį ir biologinę įvairovę, geografinę padėtį, geologines sąlygas, esamas urbanistines, inžinerines, susisiekimo, agrarines sistemas, žemės ir kito nekilnojamojo turto valdytojų, naudotojų ir trečiųjų asmenų interesus ir teises, architektūros, aplinkosaugos, visuomenės sveikatos saugos, gamtos apsaugos, paveldosaugos reikalavimus, valstybės ir viešojo saugumo, gynybos ir kitus poreikius;

2.4. derinti fizinių ir juridinių asmenų ar jų grupių, savivaldybių ir valstybės interesus dėl teritorijos naudojimo ir veiklos plėtojimo teritorijoje sąlygų;

2.5. kad šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras